Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, sorkuntza artistikoa sustatzeko politiken arloko jarduketa-ildo nagusiei eta ekimen berriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Ez dugu sorkuntza artistikoari buruzko ez hausnarketarik ez jarraibide zehatzik aurkitu Kulturako kontseilariak bere jardunbide nagusiak azaltze aldera egindako agerraldian, ez eta haren adierazpen publikoetan ere. Hortaz, parlamentari naizen honek honako hau jakin nahi dut sorkuntza artistikoa sustatzeko ekimenei eta politikei dagokienez:

– Arlo horretan ezarri nahi dituen ekintza-ildo nagusiak eta ekimen berriak.

Iruñean, 2020ko urtarrilaren 16an

Foru parlamentaria: Maiorga Ramírez Erro